	[bookmark: iStart][bookmark: _GoBack]Euroopa Parlament
2019-2024
	[image: EP logo RGB_Mute]



<Commission>{EMPL}Tööhõive- ja sotsiaalkomisjon</Commission>

<RefProc>2023/0008</RefProc><RefTypeProc>(COD)</RefTypeProc>
<Date>{23/05/2023}23.5.2023</Date>
<RefProcLect>***I</RefProcLect>
<TitreType>RAPORTI PROJEKT</TitreType>
<Titre>ettepaneku kohta võtta vastu Euroopa Parlamendi ja nõukogu määrus, mis käsitleb Euroopa rahvastiku- ja eluasemestatistikat ning millega muudetakse määrust (EÜ) nr 862/2007 ja tunnistatakse kehtetuks määrused (EÜ) nr 763/2008 ja (EL) nr 1260/2013</Titre>
<DocRef>(COM(2023)0031 – C9‑0010/2023 – 2023/0008(COD))</DocRef>
<Commission>{EMPL}Tööhõive- ja sotsiaalkomisjon</Commission>
Raportöör: <Depute>Sandra Pereira</Depute>
(*)	Kaasatud komisjoni arvamuse koostaja vastavalt kodukorra artiklile 57: Esitaja: kodanikuvabaduste, justiits- ja siseasjade komisjon

PR_COD_1amCom


	Kasutatud tähised

		*	nõuandemenetlus	
	***	nõusolekumenetlus
	***I	seadusandlik tavamenetlus (esimene lugemine)
	***II	seadusandlik tavamenetlus (teine lugemine)
	***III	seadusandlik tavamenetlus (kolmas lugemine)

(Märgitud menetlus põhineb õigusakti eelnõus esitatud õiguslikul alusel.)






	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.

EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, mis käsitleb Euroopa rahvastiku- ja eluasemestatistikat ning millega muudetakse määrust (EÜ) nr 862/2007 ja tunnistatakse kehtetuks määrused (EÜ) nr 763/2008 ja (EL) nr 1260/2013
(COM(2023)0031 – C9‑0010/2023 – 2023/0008(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2023)0031),
–	võttes arvesse Euroopa Liidu toimimise lepingu artikli 294 lõiget 2 ja artikli 338 lõiget 1, mille alusel komisjon esitas ettepaneku Euroopa Parlamendile (C9‑0010/2023),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kodukorra artiklit 59,
–	võttes arvesse kodanikuvabaduste, justiits- ja siseasjade komisjoni ning regionaalarengukomisjoni arvamusi,
–	võttes arvesse tööhõive- ja sotsiaalkomisjoni raportit (A9‑0000/2023),
1.	võtab vastu allpool toodud esimese lugemise seisukoha;
2.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu määrus</DocAmend>
<Article>Põhjendus 5</Article>
	

	Komisjoni ettepanek
	Muudatusettepanek

	(5)	Vastavalt Euroopa Liidu lepingu (edaspidi „ELi leping“) artikli 16 lõikele 4 määratakse kvalifitseeritud häälteenamus nõukogus kindlaks muu hulgas liikmesriikide elanike arvu alusel. Seepärast peavad liikmesriigid praegu Euroopa Parlamendi ja nõukogu määruse (EL) nr 1260/201322 artikli 4 lõike 1 kohaselt esitama komisjonile (Eurostatile) andmed kogurahvaarvu kohta riiklikul tasandil.
	välja jäetud

	__________________
	

	22 Euroopa Parlamendi ja nõukogu 20. novembri 2013. aasta määrus (EL) nr 1260/2013 Euroopa rahvastikustatistika kohta (ELT L 330, 10.12.2013, lk 39).
	


Or. <Original>{PT}pt</Original>
</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu määrus</DocAmend>
<Article>Põhjendus 7</Article>
	

	Komisjoni ettepanek
	Muudatusettepanek

	(7)	Selleks et saavutada Euroopa roheleppe eesmärke, on tõhusate poliitikameetmete väljatöötamiseks ja hindamiseks vaja täiustatud statistikat eluruumide energiakasutuse ja -tõhususe kohta, üksikasjalikke geograafilisi andmeid elanikkonna jaotumise kohta ning põhjalikumaid uuringuid elanikkonna ja eluruumide vaheliste seoste kohta. COVID-19 pandeemia tingis vajaduse usaldusväärse, sagedasti avaldatava ja ajakohase statistika järele surmajuhtumite kohta liidus. Kuigi andmevajadused täideti, sest liikmesriigid kogusid andmeid ja edastasid need komisjonile (Eurostatile) vabatahtlikult, vajab liit selliste andmete kohustuslikuks kogumiseks Euroopa statistikasüsteemis asjakohast mehhanismi, mis tagaks andmete nõutud sageduse, ajakohasuse ja üksikasjalikkuse.
	(7)	Selleks et saavutada Euroopa roheleppe eesmärke, lähtutakse tõhusate poliitikameetmete väljatöötamiseks ja hindamiseks täiustatud statistikast eluruumide energiakasutuse ja -tõhususe kohta, üksikasjalikke geograafilisi andmeid elanikkonna jaotumise kohta ning põhjalikumatest uuringutest elanikkonna ja eluruumide vaheliste seoste kohta.


Or. <Original>{PT}pt</Original>
</Amend>
<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 11</Article>
	

	Komisjoni ettepanek
	Muudatusettepanek

	(11)	Muutuv demograafiline olukord ja hiljutised rändesuundumused on tekitanud vajaduse ajakohasema, sagedamini avaldatava ja detailsema rahvastikku, rahvastikusündmusi ja eluruume käsitleva Euroopa statistika järele, mis sisaldab üksikasju teemade või rühmade kohta, mis on viimase kümne aasta jooksul muutunud poliitiliselt ja ühiskondlikult oluliseks. Kehtiv õigusraamistik ei ole ka piisavalt paindlik, et kohaneda muutuvate poliitiliste vajadustega ning võimaldada uute allikate kasutamist riiklikul ja liidu tasandil. Lisaks on kehtiva õigusraamistiku struktuur, mille aluseks on kolm eri ajal vastu võetud määrust, põhjustanud statistikas olemuslikke vastuolusid. Määruse (EL) nr 1260/2013 kohaldamine lõpeb 31. augustil 2028 ja seetõttu on selle määruse alusel kogutava rahvastikustatistika jaoks vaja uut õiguslikku alust. Seepärast on vaja kehtiv õigusraamistik asendada uue, sidusama ja paindlikuma raamistikuga, millega tuleks muuta määruse (EÜ) nr 862/2007 asjakohaseid osi ning tunnistada kehtetuks määrused (EÜ) nr 763/2008 ja (EL) nr 1260/2013.
	(11)	Muutuv demograafiline olukord ja hiljutised rändesuundumused on tekitanud vajaduse detailsema rahvastikku, rahvastikusündmusi ja eluruume käsitleva Euroopa statistika järele, mis sisaldab üksikasju teemade või rühmade kohta, mis on viimase kümne aasta jooksul muutunud poliitiliselt ja ühiskondlikult oluliseks. Lisaks on kehtiva õigusraamistiku struktuur, mille aluseks on kolm eri ajal vastu võetud määrust, põhjustanud statistikas olemuslikke vastuolusid. Määruse (EL) nr 1260/2013 kohaldamine lõpeb 31. augustil 2028 ja seetõttu on selle määruse alusel kogutava rahvastikustatistika jaoks vaja uut õiguslikku alust. Seepärast on vaja kehtiv õigusraamistik asendada uue, sidusama ja paindlikuma raamistikuga, millega tuleks muuta määruse (EÜ) nr 862/2007 asjakohaseid osi ning tunnistada kehtetuks määrused (EÜ) nr 763/2008 ja (EL) nr 1260/2013.


Or. <Original>{PT}pt</Original>
</Amend>
<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 13</Article>
	

	Komisjoni ettepanek
	Muudatusettepanek

	(13)	Mõnede eelkõige demograafilise ja rändeolukorraga seotud rahvastiku- ja eluasemetunnuste kiire muutumine ning sellest tulenev vajadus poliitikat kiiresti suunata ja kohandada tähendab, et statistika peaks olema ajakohasena kättesaadav peatselt pärast vaatlusperioodi lõppu. Statistika esitamise sagedust ja statistika ajakohasust tuleks seetõttu märgatavalt parandada.
	välja jäetud


Or. <Original>{PT}pt</Original>
</Amend>
<Amend>Muudatusettepanek		<NumAm>5</NumAm>
<DocAmend>Ettepanek võtta vastu määrus</DocAmend>
<Article>Põhjendus 18</Article>
	

	Komisjoni ettepanek
	Muudatusettepanek

	(18)	Haldusallikatel põhinevat korrapärast (iga-aastast ja aastast lühema perioodi) rahvastiku- ja eluasemestatistikat tuleks täiendada teabega, mis kogutakse liidus iga kümne aasta tagant ÜRO põhimõtete ja soovituste kohaselt korraldatavate koordineeritud rahva ja eluruumide loenduste abil. Väga oluline on ka see, et rahva ja eluruumide loendused pakuvad ainulaadset võimalust suurendada ametliku statistika nähtavust nii meetmete kui ka tulemuste osas.
	(18)	Haldusallikatel põhinevat korrapärast (iga-aastast) rahvastiku- ja eluasemestatistikat tuleks täiendada teabega, mis kogutakse liidus iga kümne aasta tagant ÜRO põhimõtete ja soovituste kohaselt korraldatavate koordineeritud rahva ja eluruumide loenduste abil. Väga oluline on ka see, et rahva ja eluruumide loendused pakuvad ainulaadset võimalust suurendada ametliku statistika nähtavust nii meetmete kui ka tulemuste osas.


Or. <Original>{PT}pt</Original>
</Amend>
<Amend>Muudatusettepanek		<NumAm>6</NumAm>
<DocAmend>Ettepanek võtta vastu määrus</DocAmend>
<Article>Põhjendus 19</Article>
	

	Komisjoni ettepanek
	Muudatusettepanek

	(19)	Liidu loenduste kulutõhusamaks muutmiseks tuleks täielikult ära kasutada liikmesriikides kättesaadavaid rikkalikke haldusandmeid või kombineerida erinevaid allikaid, sealhulgas asjade interneti ja digiteenuste osutamisega seotud allikaid. Neid tuleks kasutada ka selleks, et uuesti kindlaks määrata demograafiline lähtetase, ja need peaksid hõlmama uuringuid halduslike andmeallikate katvuse kohta.
	(19)	Liidu loenduste kulutõhusamaks muutmiseks tuleks täielikult ära kasutada liikmesriikides kättesaadavaid rikkalikke haldusandmeid või sõlmida protokolle liikmesriikide riiklike statistikaametite ja erasektori andmebaasidest pärit andmete esitajate vahel. Neid võib kasutada ka selleks, et uuesti kindlaks määrata demograafiline lähtetase, ja need peaksid hõlmama uuringuid halduslike andmeallikate katvuse kohta.


Or. <Original>{PT}pt</Original>
</Amend>
<Amend>Muudatusettepanek		<NumAm>7</NumAm>
<DocAmend>Ettepanek võtta vastu määrus</DocAmend>
<Article>Põhjendus 20</Article>
	

	Komisjoni ettepanek
	Muudatusettepanek

	(20)	Et liikmesriigid ja komisjon (Eurostat) saaksid teha kvaliteetset Euroopa rahvastiku- ja eluasemestatistikat kulutõhusal viisil, peaks neil olema pidev juurdepääs võimalikult paljudele andmeallikatele. Seepärast on äärmiselt oluline, et riiklikel statistikaasutustel oleks vastavalt määruse (EÜ) nr 223/2009 artiklile 17a õigeaegne juurdepääs riikliku, piirkondliku ja kohaliku tasandi haldusasutuste valduses olevatele haldusandmetele ja nad saaksid neid andmeid kiiresti kasutada. Näiteks võib hoonete energiatõhusust käsitlev statistika tugineda haldusandmetele, mis on seotud energiamärgiste väljastamisega hoonetele Euroopa Parlamendi ja nõukogu direktiivi 2010/31/EL31 alusel. Riiklikud statistikaametid tuleks kaasata ka otsuste tegemisse asjakohaste halduslike andmeteallikate kavandamise ja ümberkujundamise kohta, et neid allikaid saaks edaspidi taaskasutada ametliku statistika koostamiseks.
	(20)	Et liikmesriigid ja komisjon (Eurostat) saaksid teha kvaliteetset Euroopa rahvastiku- ja eluasemestatistikat kulutõhusal viisil, peaks neil olema pidev juurdepääs võimalikult paljudele andmeallikatele. Seepärast on äärmiselt oluline, et riiklikel statistikaasutustel oleks vastavalt määruse (EÜ) nr 223/2009 artiklile 17a võimalus juurdepääsuks riikliku, piirkondliku ja kohaliku tasandi haldusasutuste valduses olevatele haldusandmetele ja nad saaksid neid andmeid kiiresti kasutada. Näiteks võib hoonete energiatõhusust käsitlev statistika tugineda haldusandmetele, mis on seotud energiamärgiste väljastamisega hoonetele Euroopa Parlamendi ja nõukogu direktiivi 2010/31/EL31 alusel. Riiklikud statistikaametid tuleks kaasata ka otsuste tegemisse asjakohaste halduslike andmeteallikate kavandamise ja ümberkujundamise kohta, et neid allikaid saaks edaspidi taaskasutada ametliku statistika koostamiseks.

	__________________
	 __________________

	31 Euroopa Parlamendi ja nõukogu 19. mai 2010. aasta direktiiv 2010/31/EL hoonete energiatõhususe kohta (ELT L 153, 18.6.2010, lk 13).
	31 Euroopa Parlamendi ja nõukogu 19. mai 2010. aasta direktiiv 2010/31/EL hoonete energiatõhususe kohta (ELT L 153, 18.6.2010, lk 13).


Or. <Original>{PT}pt</Original>
</Amend>
<Amend>Muudatusettepanek		<NumAm>8</NumAm>
<DocAmend>Ettepanek võtta vastu määrus</DocAmend>
<Article>Põhjendus 23</Article>
	

	Komisjoni ettepanek
	Muudatusettepanek

	(23)	Erasektori valduses olevad andmed võivad parandada Euroopa rahvastiku- ja eluasemestatistika katvust, ajakohasust ja kriisidele reageerimise suutlikkust ning edendada statistilist innovatsiooni. Sellised andmed võivad täiendada olemasolevat rahvastiku- ja rändestatistikat ning soodustada statistikalaseid uuendusi ja neid saab kasutada isegi esialgsete hinnangute koostamiseks. Riiklikel statistikaametitel ja muudel pädevatel riiklikel asutustel ning komisjonil (Eurostatil) peaks olema juurdepääs sellistele andmetele ja võimalus neid kasutada.
	(23)	Erasektori valduses olevad andmed võivad parandada Euroopa rahvastiku- ja eluasemestatistika katvust, ajakohasust ja kriisidele reageerimise suutlikkust ning edendada statistilist innovatsiooni. Sellised andmed võivad täiendada olemasolevat rahvastiku- ja rändestatistikat ning soodustada statistikalaseid uuendusi ja neid saab kasutada isegi esialgsete hinnangute koostamiseks. Riiklikel statistikaametitel ja muudel pädevatel riiklikel asutustel ning komisjonil (Eurostatil) peaks olema juurdepääs sellistele andmetele ja võimalus neid kasutada spetsiifiliste andmetejagamisprotokollide sõlmimise kaudu. Riiklikud statistikaametid peavad olema kaasatud otsuste tegemisse, mis käsitlevad eraandmebaasidest pärinevaid andmeallikaid käsitlevate protokollide väljatöötamist.


Or. <Original>{PT}pt</Original>
</Amend>
<Amend>Muudatusettepanek		<NumAm>9</NumAm>
<DocAmend>Ettepanek võtta vastu määrus</DocAmend>
<Article>Põhjendus 24</Article>
	

	Komisjoni ettepanek
	Muudatusettepanek

	(24)	Selleks et tagada Euroopa rahvastiku- ja eluasemestatistika võrreldavus liidu tasandil, on oluline kasutada ühiseid rahvastikumääratlusi ja rakendada neid ühtlustatult. Et kasutada järjepidevalt, kindlalt ja kulutõhusalt ühte ühtlustatud rahvastikubaasi ja tagada seejuures ajakohased tulemused, tuleb kohaldada statistilisi meetodeid ja modelleerimismeetodeid, nagu „elumärgid“ ja „paigalejäämismäär“.
	välja jäetud


Or. <Original>{PT}pt</Original>
</Amend>
<Amend>Muudatusettepanek		<NumAm>10</NumAm>
<DocAmend>Ettepanek võtta vastu määrus</DocAmend>
<Article>Põhjendus 26</Article>
	

	Komisjoni ettepanek
	Muudatusettepanek

	(26)	Euroopa rahvastiku- ja eluasemestatistika peaks vastama määruses (EÜ) nr 223/2009 sätestatud asjakohasuse, täpsuse, ajakohasuse ja õigeaegsuse, kättesaadavuse ja selguse ning võrreldavuse ja sidususe kvaliteedikriteeriumidele. Statistika kvaliteeti tuleks täiustada vastavalt liidu vajaduste muutumisele. Komisjoni (Eurostati) tehtud kvaliteedihindamise tulemused peaksid olema statistika kasutajate jaoks avalikult kättesaadavad. Kõnealune statistika peaks olema tasuta ja lihtsasti juurdepääsetav komisjoni (Eurostati) veebisaidil olevate andmebaaside ja komisjoni (Eurostati) väljaannete kaudu.
	(26)	Euroopa rahvastiku- ja eluasemestatistika peaks vastama määruses (EÜ) nr 223/2009 sätestatud asjakohasuse, täpsuse, ajakohasuse ja õigeaegsuse, kättesaadavuse ja selguse ning võrreldavuse ja sidususe kvaliteedikriteeriumidele. Statistika kvaliteeti tuleks täiustada vastavalt liidu vajaduste muutumisele. Komisjoni (Eurostati) tehtud kvaliteedihindamise tulemused peaksid olema statistika kasutajate jaoks avalikult kättesaadavad. Kõnealune statistika peaks olema tasuta ja lihtsasti juurdepääsetav komisjoni (Eurostati) veebisaidil olevate andmebaaside ja komisjoni (Eurostati) väljaannete kaudu. Komisjon (Eurostat) peab hõlbustama oma andmebaasi sisu levitamist, tehes rakendusliidesed kasutajatele kättesaadavaks. 


Or. <Original>{PT}pt</Original>
</Amend>
<Amend>Muudatusettepanek		<NumAm>11</NumAm>
<DocAmend>Ettepanek võtta vastu määrus</DocAmend>
<Article>Põhjendus 30</Article>
	

	Komisjoni ettepanek
	Muudatusettepanek

	(30)	Kui andmete jagamine eeldab isikuandmete töötlemist vastavalt Euroopa Parlamendi ja nõukogu määrusele (EL) 2016/67937 või määrusele (EL) 2018/1725, tuleks täielikult kohaldada eesmärgikohasuse, võimalikult väheste andmete kogumise, säilitusaja piiramise ning tervikluse ja konfidentsiaalsuse põhimõtteid. Otsesele andmeedastusele tuleks eelkõige eelistada eraelu puutumatust soodustaval tehnoloogial põhinevaid andmejagamismehhanisme, mis on nende põhimõtete rakendamiseks välja töötatud.
	(30)	Kui andmete jagamine eeldab isikuandmete töötlemist vastavalt Euroopa Parlamendi ja nõukogu määrusele (EL) 2016/67937 või määrusele (EL) 2018/1725, tuleks nende määruste sätteid täielikult kohaldada. Eelkõige tuleks täielikult kohaldada eesmärgikohasuse, võimalikult väheste andmete kogumise, säilitusaja piiramise ning tervikluse ja konfidentsiaalsuse põhimõtteid. Selle saavutamiseks tuleks otsesele andmeedastusele eelkõige eelistada eraelu puutumatust soodustaval tehnoloogial põhinevaid andmejagamismehhanisme, mis on nende põhimõtete rakendamiseks välja töötatud. Lisaks tuleks andmete jagamise suhtes kohaldada asjakohaseid kaitsemeetmeid, sealhulgas töötlemise eesmärgil anonüümimist ja pseudonüümimimist avalikes huvides arhiveerimiseks, ajaloo- või teadusuuringute huvides või muudel statistilistel eesmärkidel.

	__________________
	__________________

	37 Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).
	37 Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).


Or. <Original>{PT}pt</Original>
</Amend>
<Amend>Muudatusettepanek		<NumAm>12</NumAm>
<DocAmend>Ettepanek võtta vastu määrus</DocAmend>
<Article>Põhjendus 34</Article>
	

	Komisjoni ettepanek
	Muudatusettepanek

	(34)	Euroopa rahvastiku- ja eluasemestatistikat tuleks arendada, et võtta arvesse muutuvatest poliitilistest prioriteetidest tulenevaid uusi andmevajadusi ning muutusi liidu demograafilises, rände-, sotsiaalses ja majanduslikus olukorras. Komisjon (Eurostat) peaks tegema pilootuuringuid, et hinnata vajalikuks peetavate kohanduste teostatavust, ning võtma arvesse selliseid aspekte nagu liikmesriikide kulud ja halduskoormus ning asjakohaste andmeallikate kättesaadavus.
	(34)	Euroopa rahvastiku- ja eluasemestatistikat tuleks arendada, et võtta arvesse liidu demograafilise, rände-, sotsiaalse ja majandusliku olukorra muutustest tulenevaid uusi andmevajadusi. Komisjon (Eurostat) ja liikmesriigid, eriti nende riiklikud statistikaametid või muud statistikaasutused peaks tegema katseuuringuid, et hinnata vajalikuks peetavate kohanduste teostatavust, ning võtma arvesse selliseid aspekte nagu liikmesriikide kulud ja halduskoormus ning asjakohaste andmeallikate kättesaadavus.


Or. <Original>{PT}pt</Original>
</Amend>
<Amend>Muudatusettepanek		<NumAm>13</NumAm>
<DocAmend>Ettepanek võtta vastu määrus</DocAmend>
<Article>Põhjendus 35</Article>
	

	Komisjoni ettepanek
	Muudatusettepanek

	(35)	Selleks et võtta arvesse demograafilisi, majanduslikke ja sotsiaalseid suundumusi ning tehnoloogia arengut, peaks komisjonil olema õigus võtta kooskõlas ELi toimimise lepingu artikliga 290 vastu delegeeritud õigusakte, et muuta Euroopa rahvastiku- ja eluasemestatistika alamteemade loetelu, kirjeldust, perioodilisust ja vaatlusaegu, ajakohastada käesoleva määruse lisas esitatud perioodilisust ja vaatlusaegu ning täpsustada liikmesriikide poolt vastavalt vajadusele esitatavat teavet. On eriti oluline, et komisjon korraldaks oma ettevalmistava töö käigus asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes39 sätestatud põhimõtetega. Eelkõige selleks, et tagada võrdne osalemine delegeeritud õigusaktide ettevalmistamises, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.
	välja jäetud

	__________________
	

	39 ELT L 123, 12.5.2016, lk 1.
	


Or. <Original>{PT}pt</Original>
<TitreJust>Selgitus</TitreJust>
Selle põhjenduse sätteid saab vastu võtta ainult kaasotsustamismenetluse teel, milles Euroopa Parlament tegutseb kaasseadusandjana.
</Amend>
<Amend>Muudatusettepanek		<NumAm>14</NumAm>
<DocAmend>Ettepanek võtta vastu määrus</DocAmend>
<Article>Põhjendus 38</Article>
	

	Komisjoni ettepanek
	Muudatusettepanek

	(38)	Kui käesoleva määruse või selle alusel vastu võetud delegeeritud või rakendusaktide rakendamiseks tuleks liikmesriigi statistikasüsteemis teha suuri kohandusi andmeedastusteks, mis toimuvad sagedamini kui iga 10 aasta tagant, peaks komisjonil olema nõuetekohaselt põhjendatud juhtudel võimalik teha asjaomasele liikmesriigile piiratud ajaks erandeid.
	(38)	Kui käesoleva määruse või selle alusel vastu võetud rakendusaktide rakendamiseks tuleks liikmesriigi statistikasüsteemis teha suuri kohandusi andmeedastusteks, mis toimuvad sagedamini kui iga 10 aasta tagant, peaks komisjonil olema nõuetekohaselt põhjendatud juhtudel võimalik teha asjaomasele liikmesriigile piiratud ajaks erandeid.


Or. <Original>{PT}pt</Original>
</Amend>
<Amend>Muudatusettepanek		<NumAm>15</NumAm>
<DocAmend>Ettepanek võtta vastu määrus</DocAmend>
<Article>Artikkel 2 – lõik 1 – punkt 2 – alapunkt b a (uus)</Article>
	

	Komisjoni ettepanek
	Muudatusettepanek

	
	ba)	Kui punktis a või b kirjeldatud tingimusi ei ole võimalik kindlaks teha, tähendab „alaline elukoht” seaduslikku või registreeritud elukohta;


Or. <Original>{PT}pt</Original>
<TitreJust>Selgitus</TitreJust>
Määruse nr 763/2008 artikli 2 punkti d ja määruse nr 1260/2013 artikli 2 punkti d sätted tuleks uuesti kasutusele võtta, kuna rahvastikuregistrid ei hõlma täielikult komisjoni ettepanekus sisalduvat mõistet „populatsioonibaas“, mis viitab elamisperioodidele. Seda kontseptsiooni saab tulevikus ühtlustada üksnes olemasolevate registreerimissüsteemide muutmisega või uute registrite koostamisega.
</Amend>
<Amend>Muudatusettepanek		<NumAm>16</NumAm>
<DocAmend>Ettepanek võtta vastu määrus</DocAmend>
<Article>Artikkel 5 – lõige 3</Article>
	

	Komisjoni ettepanek
	Muudatusettepanek

	3.	Komisjonil on kooskõlas artikliga 17 õigus võtta vastu delegeeritud õigusakte, et muuta lisas sätestatud alamteemade loetelu. Delegeeritud õigusaktid võetakse vastu vähemalt 12 kuud enne asjaomase vaatlusaja algust.
	välja jäetud


Or. <Original>{PT}pt</Original>
<TitreJust>Selgitus</TitreJust>
Käesoleva määruse lisa tuleks muuta üksnes seadusandliku tavamenetluse teel, kus Euroopa Parlament tegutseb kaasseadusandjana.
</Amend>
<Amend>Muudatusettepanek		<NumAm>17</NumAm>
<DocAmend>Ettepanek võtta vastu määrus</DocAmend>
<Article>Artikkel 5 – lõige 4</Article>
	

	Komisjoni ettepanek
	Muudatusettepanek

	4.	Kui komisjon kasutab käesoleva artikli lõike 3 kohast õigust võtta vastu delegeeritud õigusakte, tagab ta, et need õigusaktid ei tekita liikmesriikidele ja vastajatele märkimisväärset ja ebaproportsionaalset koormust. Iga uue alamteema puhul hinnatakse selle teostatavust prooviuuringute abil, mille komisjon (Eurostat) ja liikmesriigid teevad vastavalt artiklile 14.
	välja jäetud


Or. <Original>{PT}pt</Original>
<TitreJust>Selgitus</TitreJust>
Käesoleva määruse lisa tuleks muuta üksnes seadusandliku tavamenetluse teel, kus Euroopa Parlament tegutseb kaasseadusandjana.
</Amend>
<Amend>Muudatusettepanek		<NumAm>18</NumAm>
<DocAmend>Ettepanek võtta vastu määrus</DocAmend>
<Article>Artikkel 6 – lõige 1</Article>
	

	Komisjoni ettepanek
	Muudatusettepanek

	1.	Liikmesriigid teevad Euroopa rahvastiku- ja eluasemestatistikat kord kvartalis, iga kuue kuu tagant, igal aastal ja mitme aasta tagant ning iga kümne aasta tagant toimuva rahva ja eluruumide loenduse raames.
	1.	Liikmesriigid teevad Euroopa rahvastiku- ja eluasemestatistikat igal aastal ja mitme aasta tagant ning iga kümne aasta tagant toimuva rahva ja eluruumide loenduse raames.


Or. <Original>{PT}pt</Original>
<TitreJust>Selgitus</TitreJust>
Rahvastikubaasiga seotud andmeid tuleks nõuda iga-aastaste ajavahemike järel, võttes arvesse raskusi praeguste haldusmudelite alusel aastast lühema perioodi andmete esitamisel.
</Amend>
<Amend>Muudatusettepanek		<NumAm>19</NumAm>
<DocAmend>Ettepanek võtta vastu määrus</DocAmend>
<Article>Artikkel 6 – lõige 5</Article>
	

	Komisjoni ettepanek
	Muudatusettepanek

	5.	Teema „rahvastiku koosseis“ iga-aastase statistika esimene vaatluskuupäev on 31. detsember 2025. Mis tahes muu käesoleva määruse kohase statistika esitamise puhul on esimene vaatlusaeg 2026. aastal.
	5.	Teema „rahvastiku koosseis“ iga-aastase statistika esimene vaatluskuupäev on 31. detsember 2026. Mis tahes muu käesoleva määruse kohase statistika esitamise puhul on esimene vaatlusaeg 2027. aastal.


Or. <Original>{PT}pt</Original>
</Amend>
<Amend>Muudatusettepanek		<NumAm>20</NumAm>
<DocAmend>Ettepanek võtta vastu määrus</DocAmend>
<Article>Artikkel 6 – lõige 6</Article>
	

	Komisjoni ettepanek
	Muudatusettepanek

	6.	Komisjonil on kooskõlas artikliga 17 õigus võtta vastu delegeeritud õigusakte, et ajakohastada lisas sätestatud perioodilisust ja vaatlusaegu.
	välja jäetud


Or. <Original>{PT}pt</Original>
<TitreJust>Selgitus</TitreJust>
Käesoleva määruse lisa tuleks muuta üksnes seadusandliku tavamenetluse teel, kus Euroopa Parlament tegutseb kaasseadusandjana.
</Amend>
<Amend>Muudatusettepanek		<NumAm>21</NumAm>
<DocAmend>Ettepanek võtta vastu määrus</DocAmend>
<Article>Artikkel 7</Article>
	

	Komisjoni ettepanek
	Muudatusettepanek

	Artikkel 7
	välja jäetud

	Lisastatistika nõuded
	

	1.	Liikmesriigid esitavad komisjonile (Eurostatile) täiendavaid andmekogumeid ja metaandmeid.
	

	2.	Komisjonil on kooskõlas artikliga 17 õigus võtta vastu käesolevat määrust täiendavaid delegeeritud õigusakte, milles määratakse kindlaks liikmesriikide poolt lisaandmetena esitatavad andmekogumid ja metaandmed, mille kogumist peetakse vajalikuks käesoleva määruse kohaste täiendavate statistiliste vajaduste rahuldamiseks.
	

	3.	Nendes delegeeritud õigusaktides
	

	(a)	määratakse kindlaks alamteemad, mille kohta tuleb täiendavaid andmekogumeid esitada, ning põhjendatakse lisandunud statistikavajadusi;
	

	(b)	määratakse kindlaks vaatlusajad.
	

	4.	Komisjonil on õigus võtta vastu lõikes 2 osutatud delegeeritud õigusakte alates vaatlusaastast 2027 ja nii, et kahe täiendava andmekogumise vahele jääb vähemalt kaks aastat.
	

	5.	Komisjon võtab vastu rakendusakte, et täpsustada lõikes 2 osutatud täiendavate andmekogumite ja metaandmete tehnilisi omadusi. Neis rakendusaktides määratakse vajaduse korral kindlaks järgmised tehnilised elemendid:
	

	(a)	muutujate nimetused, nende tehnilised kirjeldused ja jaotused;
	

	(b)	statistiliste üksuste ja metaandmete üksikasjalikud kirjeldused;
	

	(c)	kasutatavad statistilised liigitused;
	

	(d)	andmete esitamise tähtajad.
	

	Need rakendusaktid võetakse vastu kooskõlas artikli 18 lõikes 2 osutatud kontrollimenetlusega hiljemalt 12 kuud enne vaatlusaja algust.
	


Or. <Original>{PT}pt</Original>
</Amend>
<Amend>Muudatusettepanek		<NumAm>22</NumAm>
<DocAmend>Ettepanek võtta vastu määrus</DocAmend>
<Article>Artikkel 8 – lõige 2 – punkt a</Article>
	

	Komisjoni ettepanek
	Muudatusettepanek

	(a)	kord kvartalis ja kord poolaastas esitatava statistika hiljemalt ühe tööpäeva jooksul pärast liikmesriigis avaldamist;
	välja jäetud


Or. <Original>{PT}pt</Original>
<TitreJust>Selgitus</TitreJust>
Rahvastikubaasiga seotud andmeid tuleks nõuda iga-aastaste ajavahemike järel, võttes arvesse raskusi praeguste haldusmudelite alusel aastast lühema perioodi andmete esitamisel.
</Amend>
<Amend>Muudatusettepanek		<NumAm>23</NumAm>
<DocAmend>Ettepanek võtta vastu määrus</DocAmend>
<Article>Artikkel 8 – lõige 3 a (uus)</Article>
	

	Komisjoni ettepanek
	Muudatusettepanek

	
	3a.	Käesolevat sätet kohaldatakse üksnes andmete suhtes, mis on koostatud liikmesriigi tasandil vastavalt käesolevas määruses ja selle rakendusmäärustes sätestatud määratlustele ja nõuetele.


Or. <Original>{PT}pt</Original>
</Amend>
<Amend>Muudatusettepanek		<NumAm>24</NumAm>
<DocAmend>Ettepanek võtta vastu määrus</DocAmend>
<Article>Artikkel 10</Article>
	

	Komisjoni ettepanek
	Muudatusettepanek

	Artikkel 10
	välja jäetud

	Õigeaegne juurdepääs haldusandmetele ja nende andmete taaskasutamine
	

	1.	Käesoleva määruse seisukohast oluliste haldusandmete allikate eest vastutavad riiklikud asutused võimaldavad nende andmete taaskasutamist piisava ajakohasuse ja sagedusega, et teha ja esitada ettenähtud tähtajaks statistikat, mis vastab käesoleva määruse kohastele konkreetsetele kvaliteedinõuetele. Õigeaegne juurdepääs haldusandmetele ja nende andmete kasutamise kord lisatakse kõnealuste riiklike asutuste ja riiklike statistikaasutuste vahel sõlmitavatesse koostöölepingutesse.
	

	2.	Käesoleva määruse kohaldamisel antakse komisjonile (Eurostatile) taotluse korral õigeaegne juurdepääs ja luba taaskasutada asjakohaseid andmeid ja metaandmeid, mis on pärit andmebaasidest ja koostalitlussüsteemidest, mida liidu organid ja asutused haldavad muu hulgas määruste (EL) nr 910/2014 ja (EL) 2018/1724 alusel, ning luba taaskasutada statistilisi andmeid, mida säilitatakse aruandluse ja statistika keskhoidlas kooskõlas määrustega (EL) 2019/817 ja (EL) 2019/818 ning määrustega, millega luuakse süsteemid, mille statistilisi andmeid säilitatakse aruandluse ja statistika keskhoidlas. Seepärast jätkab komisjon (Eurostat) koostööd asjaomaste liidu organite ja asutustega, et määrata võimaluse korral liidu õigusnormides kindlaks kohandatud statistilised andmed ja metaandmed Euroopa rahvastiku- ja eluasemestatistika jaoks, nende andmete esitamise kord ning kaasnevad füüsilised ja loogilised kaitsemeetmed.
	


Or. <Original>{PT}pt</Original>
<TitreJust>Selgitus</TitreJust>
Vt põhjenduse 20 muudatusettepanekut. Määruse (EÜ) nr 223/2009 artiklis 17a on juba sätestatud andmete taaskasutamise võimalus. Seetõttu ei ole käesolevas määruses vaja täiendavaid sätteid.
</Amend>
<Amend>Muudatusettepanek		<NumAm>25</NumAm>
<DocAmend>Ettepanek võtta vastu määrus</DocAmend>
<Article>Artikkel 14 – lõige 2</Article>
	

	Komisjoni ettepanek
	Muudatusettepanek

	2.	Liikmesriigid võivad nendes uuringutes osaleda, kui peavad koos komisjoniga (Eurostatiga) tagama nende uuringute representatiivsuse liidu tasandil.
	2.	Liikmesriigid osalevad nendes uuringutes, tagades nende representatiivsuse liidu tasandil.


Or. <Original>{PT}pt</Original>
</Amend>
<Amend>Muudatusettepanek		<NumAm>26</NumAm>
<DocAmend>Ettepanek võtta vastu määrus</DocAmend>
<Article>Artikkel 14 – lõige 3</Article>
	

	Komisjoni ettepanek
	Muudatusettepanek

	3.	Komisjon (Eurostat) hindab nende uuringute tulemusi koostöös liikmesriikidega. Komisjon (Eurostat) koostab koostöös liikmesriikidega aruanded nende uuringute tulemuste kohta.
	3.	Komisjon (Eurostat) hindab nende uuringute tulemusi koos liikmesriikidega. Komisjon (Eurostat) koostab koos liikmesriikidega aruanded nende uuringute tulemuste kohta.


Or. <Original>{PT}pt</Original>
</Amend>
<Amend>Muudatusettepanek		<NumAm>27</NumAm>
<DocAmend>Ettepanek võtta vastu määrus</DocAmend>
<Article>Artikkel 15 – lõige 1 – sissejuhatav osa</Article>
	

	Komisjoni ettepanek
	Muudatusettepanek

	1.	Määruse (EÜ) nr 223/2009 artikli 5 lõikes 2 osutatud riiklikele statistikaametitele ja muudele siseriiklikele asutustele võib anda liidu üldeelarvest rahalist toetust järgmistel eesmärkidel:
	1.	Määruse (EÜ) nr 223/2009 artikli 5 lõikes 2 osutatud riiklikele statistikaametitele ja muudele siseriiklikele asutustele antakse liidu üldeelarvest rahalist toetust järgmistel eesmärkidel:


Or. <Original>{PT}pt</Original>
</Amend>
<Amend>Muudatusettepanek		<NumAm>28</NumAm>
<DocAmend>Ettepanek võtta vastu määrus</DocAmend>
<Article>Artikkel 15 – lõige 1 – punkt b a (uus)</Article>
	

	Komisjoni ettepanek
	Muudatusettepanek

	
	ba)	tehniliste ja inimressursside suurendamine kvalifitseeritud ja stabiilse tööjõu tagamiseks, võimaldades riiklikel statistikaametitel või muudel pädevatel asutustel värvata ja hoida töötajaid ning pakkuda koolitust.


Or. <Original>{PT}pt</Original>
</Amend>
<Amend>Muudatusettepanek		<NumAm>29</NumAm>
<DocAmend>Ettepanek võtta vastu määrus</DocAmend>
<Article>Artikkel 17</Article>
	

	Komisjoni ettepanek
	Muudatusettepanek

	Artikkel 17
	välja jäetud

	Delegeeritud volituste rakendamine
	

	1.	Komisjonile antakse õigus võtta vastu delegeeritud õigusakte käesolevas artiklis sätestatud tingimustel.
	

	2.	Artikli 5 lõikes 3, artikli 6 lõikes 6 ja artikli 7 lõikes 2 osutatud õigus võtta vastu delegeeritud õigusakte antakse komisjonile määramata ajaks alates [väljaannete talitus: palun lisada määruse jõustumise täpne kuupäev].
	

	3.	Euroopa Parlament ja nõukogu võivad artikli 5 lõikes 3, artikli 6 lõikes 6 ja artikli 7 lõikes 2 osutatud volituse igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.
	

	4.	Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega.
	

	5.	Niipea kui komisjon on delegeeritud õigusakti vastu võtnud, teeb ta selle üheaegselt teatavaks Euroopa Parlamendile ja nõukogule.
	

	6.	Artikli 5 lõike 3, artikli 6 lõike 6 või artikli 7 lõike 2 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti Euroopa Parlamendile ja nõukogule teatavaks tegemist esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.
	


Or. <Original>{PT}pt</Original>
</Amend>
<Amend>Muudatusettepanek		<NumAm>30</NumAm>
<DocAmend>Ettepanek võtta vastu määrus</DocAmend>
<Article>Artikkel 19 – lõige 1</Article>
	

	Komisjoni ettepanek
	Muudatusettepanek

	1.	Kui käesoleva määruse või selle alusel vastu võetud delegeeritud õigusaktide või rakendusaktide kohaldamiseks on vaja liikmesriigi riiklikku statistikasüsteemi oluliselt kohandada, võib komisjon teha rakendusaktidega liikmesriigile erandeid maksimaalselt kaheks aastaks.
	1.	Kui käesoleva määruse või selle alusel vastu võetud rakendusaktide kohaldamiseks on vaja liikmesriigi riiklikku statistikasüsteemi oluliselt kohandada, võib komisjon teha rakendusaktidega liikmesriigile erandeid maksimaalselt kolmeks aastaks.


Or. <Original>{PT}pt</Original>
</Amend>
<Amend>Muudatusettepanek		<NumAm>31</NumAm>
<DocAmend>Ettepanek võtta vastu määrus</DocAmend>
<Article>Artikkel 19 a (uus)</Article>
	

	Komisjoni ettepanek
	Muudatusettepanek

	
	Artikkel 19a

	
	Kasutuseesmärgid

	
	Käesoleva määruse sätete ja sellega hõlmatud statistiliste andmete ainus eesmärk on artiklis 1 sätestatud rahvast ja eluaset käsitleva Euroopa statistika koostamine, koostamine ja levitamine ning need ei ole mingil juhul aluseks riikidevahelise ebavõrdsuse süvenemisele ega sanktsioonide või rikkumismenetluste algatamisele. 


Or. <Original>{PT}pt</Original>
</Amend>
<Amend>Muudatusettepanek		<NumAm>32</NumAm>
<DocAmend>Ettepanek võtta vastu määrus</DocAmend>
<Article>I lisa – tabel 1</Article>
	

	Komisjoni ettepanek

	Rahvastik
	Rahvastiku koosseis
	Isiku põhitunnused
	6M
	30.6.AA ja 31.12.AA

	
	
	
	A
	31.12.AA

	
	
	
	MA
	31.12.AA

	
	
	
	D
	31.12.AA

	
	
	Isiku sotsiaalmajanduslikud tunnused
	A
	31.12.AA

	
	
	
	MA
	31.12.AA

	
	
	
	D
	31.12.AA

	
	Sündimus
	Sünnid
	Q
	kuu

	
	
	
	A
	aasta

	
	
	Seaduslikud abordid1
	A
	aasta

	
	Suremus
	Surmad
	Q
	kuu, nädal

	
	
	
	A
	aasta

	
	
	Imikusurmad
	A
	aasta

	
	
	Surnultsünnid
	A
	aasta

	
	Kooselud
	Abielud ja registreeritud kooselud
	A
	aasta

	
	
	Abielu või registreeritud kooselu sõlmivate isikute tunnused
	A
	aasta

	
	
	Abielulahutused ja registreeritud kooselu lõpetamised
	A
	aasta

	
	Ränne
	Sisserändajad
	Q
	kuu

	
	
	
	A
	aasta

	
	
	Väljarändajad
	A
	aasta

	
	
	Siseränne
	A
	aasta

	
	ELi liikmesriikide ja liidu kodakondsuse saamine ja kaotamine
	Kodakondsuse saanud isikud
	A
	aasta

	
	
	Kodakondsuse kaotanud või sellest loobunud isikud
	A
	aasta

	_______________________________________

	1 Esitamine on vabatahtlik.

	
	
	
	
	

	Muudatusettepanek

	Rahvastik
	Rahvastiku koosseis
	Isiku põhitunnused
	A
	31.12.AA

	
	
	
	A
	31.12.AA

	
	
	
	MA
	31.12.AA

	
	
	
	D
	31.12.AA

	
	
	Isiku sotsiaalmajanduslikud tunnused
	A
	31.12.AA

	
	
	
	MA
	31.12.AA

	
	
	
	D
	31.12.AA

	
	Sündimus
	Sünnid
	A
	aasta

	
	
	
	A
	aasta

	
	
	Seaduslikud abordid1
	A
	aasta

	
	Suremus
	Surmad
	A
	aasta

	
	
	
	A
	aasta

	
	
	Imikusurmad
	A
	aasta

	
	
	Surnultsünnid
	A
	aasta

	
	Kooselud
	Abielud ja registreeritud kooselud
	A
	aasta

	
	
	Abielu või registreeritud kooselu sõlmivate isikute tunnused
	A
	aasta

	
	
	Abielulahutused ja registreeritud kooselu lõpetamised
	A
	aasta

	
	Ränne
	Sisserändajad
	A
	aasta

	
	
	
	A
	aasta

	
	
	Väljarändajad
	A
	aasta

	
	
	Siseränne
	A
	aasta

	
	ELi liikmesriikide ja liidu kodakondsuse saamine ja kaotamine
	Kodakondsuse saanud isikud
	A
	aasta

	
	
	Kodakondsuse kaotanud või sellest loobunud isikud
	A
	aasta

	_______________________________________

	1 Esitamine on vabatahtlik.


Or. <Original>{PT}pt</Original>

<Amend>Muudatusettepanek		<NumAm>33</NumAm>
<DocAmend>Ettepanek võtta vastu määrus</DocAmend>
<Article>I lisa – tabel 2</Article>
	

	Komisjoni ettepanek

	Perioodilisus

	Kord kvartalis
	Q

	Iga 6 kuu tagant
	6M

	Kord aastas
	A

	Kord mitme aasta jooksul (1, 5 või 8-ga lõppevad aastad)
	MA

	Kord kümne aasta jooksul (1-ga lõppevad aastad)
	D

	
	

	Muudatusettepanek

	Perioodilisus

	välja jäetud
	välja jäetud

	välja jäetud
	välja jäetud

	Kord aastas
	A

	Kord mitme aasta jooksul (1, 5 või 8-ga lõppevad aastad)
	MA

	Kord kümne aasta jooksul (1-ga lõppevad aastad)
	D


Or. <Original>{PT}pt</Original>
</Amend>
</RepeatBlock-Amend>

[bookmark: _Toc136595283]SELETUSKIRI
Statistilised teadmised on oluline vahend, mille abil leida viise ühiskonna sageli mitmemõõtmeliste probleemide lahendamiseks. 

Täpsed teadmised on eelkõige olulised, et teha kindlaks olemasolevad raskused ja tegeleda paremini selliste küsimustega nagu vaesus, sotsiaalne ja majanduslik ebavõrdsus ning tasuta juurdepääsu puudumine kvaliteetsetele universaalsetele avalikele taristutele ja teenustele, samuti eluasemele, soolisele võrdõiguslikkusele töökohal ja väljaspool seda ning kodude energiahindamisele, kui nimetada vaid mõnda.

Statistikasüsteemide areng koos digitaalse statistika koostamise, säilitamise ja levitamisega võimaldab meil nüüd teha teadlikumaid otsuseid. Nad ei taga siiski, et selle teabe põhjal tehtud otsused soodustaksid edasiminekut. See on poliitikakujundajate ülesanne.

Rahvastiku ja eluaseme statistika moodustab osa põhiandmete kogumist, mis on juba mõnda aega võimaldanud võrrelda rände- ja muid valdkondi hõlmavaid eri riike. Näiteks liikmesriikides tehtud kümneaastased loendused annavad kasulikku teavet rahvastiku ja eluasemega seotud suundumuste kohta ning liikmesriikide riiklikud statistikaametid või muud pädevad asutused annavad väga väärtusliku panuse. 

Seetõttu peavad need asutused olema varustatud oma töö tegemiseks ja usaldusväärse teabe tagamiseks vajalike tehniliste ja inimressurssidega. Teame, et mitmes liikmesriigis tuleb soovitud tulemuste saavutamiseks selles valdkonnas kahtlemata veel tööd teha. Seda silmas pidades ja arvestades riiklike statistikasüsteemide erinevusi teatavates konkreetsetes valdkondades, peab raportöör vajalikuks tagada, et käesolev määrus ei avaldaks liikmesriikidele ja nende riiklikele statistikaasutustele ebaproportsionaalset mõju. Seetõttu on minimaalne aruandlusperiood üks aasta, mis välistab vajaduse kohustusliku statistika järele aastast lühema aja jooksul.

Eri liikmesriikide statistikasüsteemid on üles ehitatud erinevalt, kusjuures igal süsteemil on oma eripära ja arengutase. Elamisperioodidega seotud püsiva rahvastikubaasi mõiste ühtlustamine, nagu see on sätestatud määruse ettepanekus, võib seega avaldada ebaproportsionaalselt kahjulikku mõju teatavatele liikmesriikidele, eelkõige neile, kes kasutavad haldusallikaid. Lisaks on liikmesriikide ülesanne otsustada, kuidas nende statistilisi andmeid ja rahvastikuandmeid säilitatakse. Teatavates liikmesriikides nõuaks selline rahvastikupõhine kontseptsioon statistiliste rahvastikuandmete ümberkorraldamist või kasutuselevõtmist, mida ei peeta soovitavaks. Seetõttu soovitab raportöör säilitada määruse nr 763/2008 artikli 2 punkti d ja määruse nr 1260/2013 artikli 2 punkti d sõnastuse.

Euroopa Komisjonile tema ettepanekuga antud volitused võimaldavad programmi ühepoolselt muuta ja pikendada ning kohandada selle sagedust ja võrdlusperioode delegeeritud õigusaktidega, seades sellega kahtluse alla vajaliku õiguskindluse ja prognoositavuse seoses riiklike statistikaasutuste või muude pädevate asutuste kulude ja planeerimisega. Seetõttu leiame, et kõik sellised muudatusettepanekud tuleks esitada seadusandliku tavamenetluse teel, mis võimaldaks asjaomastel isikutel väljendada oma seisukohti ja annaks neile aega valmistuda.

Samuti on vaja tagada andmekaitse ja eraelu puutumatuse kõrgeimad standardid, järgides asjakohaseid anonüümimise ja pseudonüümimise nõudeid, eelkõige seoses statistiliste andmete kättesaadavuse, töötlemise, levitamise ja jagamisega.

